Charlotte Wessels

Johanna Charlotte Wessels (s. 13. toukokuuta 1987) on hollantilainen laulaja-lauluntekijä, joka syntyi Zwollessa, Alankomaissa. Hänet tunnetaan parhaiten hollantilaisen sinfonisen metalli-yhtyeen Delainin entisenä päälaulajana. Lisäksi hän toimii myös sinfonisen rock-yhtyeen Phantasman päälaulajana.
Tausta.
Wessels on koulutettu jazzin ja klassisen musiikin laulaja. Hän kouluttautui ensin jazziin, mutta myöhemmin hänen ohjaajansa ehdotti klassista laulamista. Wessels on kuitenkin todennut klassisen koulutuksen olleen erittäin rajoittavaa, joten hän halusi tehdä jotain klassisen musiikin ja jazzin välimaastosta. 
Ura.
To Elysium.
Wessels liittyi goottimetalli-yhtyeeseen To Elysiumiin noin 15–16-vuotiaana. Alaikäisyyden vuoksi hänen vanhempansa allekirjoittivat sopimuksen. 
2004–2021: Delain.
Wessels aloitti Delainin laulajana vuonna 2004. Within Temptationissa aiemmin vaikuttanut Martjn Westerholt kaipasi projektiinsa laulajaa ja sanoituksia, ja hän tiedusteli Wesselsiltä voisiko hän auttaa tässä. Yhtyeen oli tarkoitus alun perin olla vain yksittäinen studioprojekti, mutta vuonna 2005 he allekirjoittivat sopimuksen Roadrunner Recordsin kanssa. Wessels jätti Delainin helmikuussa 2021.
Phantasma.
Vuonna 2015 Wessels muodosti yhdessä Serenityn Georg Neuhauserin ja Everonin Oliver Philippsin kanssa sinfonisen rock -yhtyeen Phantasman. He julkaisivat Napalm Recordsin alla konseptialbumin nimeltä "The Deviant Hearts". Wessels ei ainoastaan laulanut albumilla, vaan kirjoitti myös debyyttiromaaninsa nimeltään "The Deviant Hearts". Novelli sisältyy albumin fyysiseen julkaisuun. 
Vaikutteet.
Kun Wesselsiltä tiedusteltiin vuonna 2014 hänen musiikillisista vaikutteistaan, hän vastasi: 
"Vanhemmillani oli melko hyvä musiikkimaku, joten olen saanut jonkin verran vaikutteita klassisesta rockista, kuten Pink Floydista, Deep Purplesta, Genesiksestä, Led Zeppelinistä, ja Kate Bushista. Veljeni sai minut kiinnostumaan metallista, erityisesti Metallicasta. Ja itse asiassa System of a Downin Toxicity (2001) on yhä yksi kaikkien aikojen suosikkialbumeistani. Tällä hetkellä olen kuitenkin innostunut vaihtoehtorock-skenestä, Radiohead on kaikkien aikojen suosikkibändini. Jumaloin myös Musea ja Nick Cavea. Lisäksi on yksi kulma mahtaville naispuolisille lauluntekijöille, kutenTori Amos ja Björk. Nämä kaikki suurimmaksi osaksi kattaa vaikutteeni. Voin jatkaa tästä aiheesta tuntikausia, mutta luulen, että nämä ovat ne muutamat suunnat, jotka ovat vaikuttaneet minuun eniten."
Wessels totesi Loudwiren haastattelussa australialaisen laulajan Sia Furlerin inspiroivan häntä laulajana Hän ihailee Sian ääntä ja myös kappaleiden kirjoittamista. 
Wessels kertoi Instagramissa 15. tammikuuta 2018, että Dolores O'Riordanin ääni oli hänen tärkeimpiä inspiraatioitaan aloittaa laulaminen. 
Henkilökohtainen elämä.
Wessels on sukupuolentutkimuksen maisteri ja tämän lisäksi hänellä on myös taidehistorian tutkinto. Hän on kasvissyöjä. Hän pitää itseään feministinä eikä pidä termistä "female-fronted metal": "On todella outoa, että bändin yhden henkilön sukupuoli määrittää millaista musiikkia teet! Mielestäni se on yksi niistä asioista, joka todella osoittaa, että puolueellisuus on edelleen olemassa." 
Syyskuussa 2017 Wessels kertoi menneensä naimisiin kumppaninsa kanssa 12 vuoden seurustelun jälkeen. 
Wessels on hollantilaisen hardcore DJ "DaY-márkan" serkku. 
Diskografia.
Delain.
Studioalbumit 
Live-albumit 
EP-levyt
Singlet 
Phantasma.
Vierasesiintymiset